

###  REPUBLIKA HRVATSKA

VARAŽDINSKA ŽUPANIJA

**GRAD LEPOGLAVA**

Antuna Mihanovića 12

42250 Lepoglava

Gradsko vijeće

Klasa: 121-01/21-01/1

Urbroj: 2186/016-03-21-2

Lepoglava, 04.03.2021. godine

Temeljem odredbe članka 31. stavka 2. i 31. a Zakona o lokalnoj i područnoj (regionalnoj) samoupravi
(„Narodne novine" broj 33/01, 60/01, 129/05, 109/07, 36/09, 125/08, 36/09, 150/11, 19/13, 144/12, 137/15, 123/17, 98/19 i 144/20) i članka 22. Statuta Grada Lepoglave („Službeni vjesnik Varaždinske županije" broj 64/20), Gradsko vijeće na 27. sjednici održanoj 04.03.2021. godine, donosi

**ODLUKU**

**o naknadama za rad članova Gradskog vijeća Grada Lepoglave**

**Članak 1.**

Ovom Odlukom određuje se visina naknade za rad članova Gradskog vijeća Grada Lepoglave (u daljnjem tekstu: Gradskog vijeća) kao i naknada materijalnih troškova za vrijeme službenih putovanja članova Gradskog vijeća.

**Članak 2.**

U odredbama ove Odluke riječi i pojmovni sklopovi koji imaju rodno značenje bez obzira jesu li korišteni u muškom ili ženskom rodu, odnose se na jednak način na muški i ženski rod.

**Članak 3.**

Član Gradskog vijeća ima pravu na naknadu za rad u Gradskog vijeću, a određuje se u neto iznosu kako slijedi:

* predsjednik Gradskog vijeća: 1.000,00 kuna mjesečno
* potpredsjednik Gradskog vijeća: 865,00 kuna mjesečno
* vijećnik Gradskog vijeća: 660,00 kuna mjesečno

Prilikom isplate naknade iz stavka 1. ovoga članka, porezne obveze obračunavati će se u skladu s važećim zakonskim propisima.

**Članak 4.**

Predsjednik Gradskog vijeća, potpredsjednici Gradskog vijeća i članovi Gradskog vijeća, koji su upućeni od strane predsjednika Gradskog vijeća ili gradonačelnika Grada Lepoglave na službeno putovanje u zemlji ili inozemstvu, a radi obavljanja poslova iz djelokruga Gradskog vijeća ili zastupanja Grada Lepoglave, imaju pravo na dnevnicu, naknadu troškova prijevoza i troškova noćenja, sukladno posebnom propisu kojim se uređuje porez na dohodak.

Putni nalog za službeno putovanje iz članka 1. ovog članka odobrava gradonačelnik Grada Lepoglave.

**Članak 5.**

Novčana sredstva za naknade iz ove Odluke osiguravaju se u Proračunu Grada Lepoglave.

**Članak 6.**

Stupanjem na snagu ove Odluke prestaje važiti Odluka o plaćama i naknadama dužnosnika, članova Gradskog vijeća i njihovih radnih tijela, savjetodavnih tijela gradonačelnika, te predsjednika vijeća mjesnih odbora („Službeni vjesnik Varaždinske županije“ broj 18/2009).

**Članak 7.**

Ova Odluka objaviti će se u Službenom vjesniku Varaždinske županije, a stupa na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnik i župane.

**PREDSJEDNIK GRADSKOG VIJEĆA**

 Robert Dukarić